**Nagyacsád Község Önkormányzata**

**8521 Nagyacsád, Deák Ferenc u. 1-3.**

**ikt.szám: ……../2016.**

**J E G Y Z Ő K Ö N Y V**

**Készült:** Nagyacsád község Önkormányzata Képviselő-testületének 2016. december 1-én 17 óra 45 perckor megtartott nyilvános testületi üléséről.

**Helye:** Nemesgörzsönyi Közös Önkormányzati Hivatal Nagyacsádi Kirendeltsége

**Jelen vannak:**

 Szalóky Nándor Polgármester

 Szakács Balázsné alpolgármester

 Tima Zoltán Ferenc

 képviselők

**Távol van**: Gyenge András

 Szórád Zoltán képviselők

**Tanácskozási joggal jelen van:** Novák Edit aljegyző

**Érdeklődő:** -fő

Szalóky Nándor Polgármester: Köszönti a képviselőket. Megállapítja, hogy az ülés határozatképes, mivel a megválasztott 5 fő képviselőből 3 fő jelen van. Gyenge András és Szórád Zoltán képviselők távolmaradásukat előre jelezték. Az ülést megnyitja. Ismerteti szóban a kiküldött napirendi pontokat. Mivel kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról.

Nagyacsád község Önkormányzatának Képviselő-testülete 3 igen szavazattal, tartózkodás és ellenszavazat nélkül a következő határozatot hozta:

**72/2016.(XII.1.) önkormányzati határozat**

Nagyacsád Község Önkormányzatának képviselő-testülete 2016. december 1-i ülésének napirendjét az alábbiak szerint határozza meg:

1. Nemesgörzsönyi Közös Önkormányzati Hivatal Társulási Megállapodás módosítása

 Előadó: polgármester

1. Nemesgörzsönyi Közös Önkormányzati Hivatal SZMSZ módosítása

Előadó: polgármester

1. Nagyacsád község Önkormányzat…./2016. (…) önkormányzati rendelete a pénzbeli és természetbeni támogatásokról szóló 4/2015. (II.26.) önkormányzati rendelet módosításáról

előadó:polgármester

1. Nagyacsád Község Önkormányzat…./2016. (..) önkormányzati rendelete a települési hulladékkal kapcsolatos hulladékgazdálkodási közszolgáltatásról és a közterületek tisztántartásáról szóló 1/2015. (II.23.)önkormányzati rendeltet módosításáról

 Előadó: polgármester

1. Vegyes ügyek

 Előadó: polgármester

1. Hatósági ügyek

Előadó: polgármester

**Napirendek tárgyalása:**

**1)Nemesgörzsönyi Közös Önkormányzati Hivatal Társulási Megállapodás módosítása**

**Előadó: polgármester**

Szalóky Nándor polgármester elmondja, hogy az előterjesztést mindenki megkapta. Megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 3 igen szavazattal, ellenszavazat, tartózkodás nélkül a következő határozatot hozta:

**73/2016. (XII.1.) önkormányzati határozat**

Nagyacsád Község Önkormányzatának Képviselő-testülete a Nemesgörzsönyi Közös Önkormányzati Hivatal Társulási Megállapodásának II. módosítását és annak egységes szerkezetét az előterjesztés szerint jóváhagyja.

Felelős: Szalóky Nándor polgármester

Határidő: azonnal

**2)Nemesgörzsönyi Közös Önkormányzati Hivatal SZMSZ módosítása**

**Előadó: polgármester**

Szalóky Nándor polgármester elmondja, hogy az SZMSZ módosításra is az előbbi okok miatt van szükség, az előterjesztés részletesen tartalmazza.

Megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 3 igen szavazattal, ellenszavazat, tartózkodás nélkül a következő határozatot hozta:

**74/2016. (XII.1.) önkormányzati határozat**

Nagyacsád Község képviselő-testülete a Közös Önkormányzati Hivatal Szervezeti és Működési Szabályzatának módosítását, annak egységes szerkezetbe történő foglalását– a határozat melléklete szerinti tartalommal – elfogadja, egyben felhatalmazza a jegyzőt és a polgármestert a szervezeti és működési szabályzat aláírására.

Határidő: értelem szerint

Felelős: polgármester, jegyző

**3)Nagyacsád község Önkormányzat…./2016. (…) önkormányzati rendelete a pénzbeli és természetbeni támogatásokról szóló 4/2015. (II.26.) önkormányzati rendelet módosításáról**

**előadó:polgármester**

Szalóky Nándor polgármester elmondja, hogy a szociális feladatra kapott normatíva fedezetet nyújt a lakosság egy részének ismételt támogatására. A rendelet módosítását javasolja úgy, hogy a gyermekek és a 65 év felettiek egységesen 10.000.- Ft támogatásban részesüljenek.

Megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 3 igen szavazattal, ellenszavazat, tartózkodás nélkül a következő rendeletet alkotja:

**8/2016.(XII.2.) önkormányzati rendelete**

## Nagyacsád község Önkormányzat Képviselő-testülete úgy döntött, hogy a pénzbeli és természetbeni támogatásokról és az ezzel kapcsolatos eljárási szabályokról 4/2015.(II.26.) önkormányzati rendelet módosításáról szóló fenti számú rendeletét az előterjesztésben foglaltaknak megfelelően megalkotja.

**4)…./2016. (..) önkormányzati rendelete a települési hulladékkal kapcsolatos hulladékgazdálkodási közszolgáltatásról és a közterületek tisztántartásáról szóló 1/2015. (II.23.)önkormányzati rendeltet módosításáról**

**Előadó: polgármester**

Szalóky Nándor polgármester elmondja, hogy a hulladék rendelet alapján átalánydíjas formában történik a fizetés az elszállított hulladék kapcsán. Ezt lehetőség lenne módosítani úgy, hogy a közületek is chipes kukával az elszállított tényleges mennyiség után fizessék meg a hulladék szállítás díját.

Megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 3 igen szavazattal, ellenszavazat, tartózkodás nélkül a következő rendeletet alkotja:

**9/2016.(XII.2.) önkormányzati rendelete**

Kemenesszentpéter község Önkormányzat Képviselő-testülete úgy döntött, hogy a települési hulladékkal kapcsolatos hulladékgazdálkodási közszolgáltatásról és a közterületek tisztántartásáról szóló 1/2015.(II.23.) önkormányzati rendelet módosításáról szóló fenti számú rendeletét az előterjesztésben foglaltaknak megfelelően megalkotja.

**5)Vegyes ügyek**

**Előadó: polgármester**

Szalóky Nándor polgármester elmondja, hogy 2017 évtől térítési díjat kell fizetni a házi segítségnyújtás feladatra. A szociális normatíva fedezetet nyújt a térítési díj támogatására.

A feladatot a Fix Pont Önkormányzati Feladatellátó Társuláson keresztül látja el az önkormányzat. Javasolja, hogy 160 Ft/óra/ellátott összeggel járuljon hozzá az önkormányzat a lakosok térítési díjához.

Megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 3 igen szavazattal, ellenszavazat, tartózkodás nélkül a következő határozatot hozta:

**75/2016. (XII.1.) önkormányzati határozat**

1. Nagyacsád Község Önkormányzat Képviselő-testülete a Fix Pont Feladatellátó Társulás keretében Nagyacsád község illetékességi területén ellátott, házi segítségnyújtásban részesülők intézményi térítési díjához 160 Ft/óra/ellátott önkormányzati támogatást biztosít.

2. A Képviselő-testület felkéri a Polgármestert, hogy a döntésről a Társulás Feladatellátó Intézményének vezetőjét tájékoztassa.

Határidő: Folyamatos

Felelős: Polgármester, Jegyző

Szalóky Nándor polgármester elmondja, hogy az ASP rendszerhez történő csatlakozás kötelező az önkormányzatnak. 2017. január 1 napjától kerül bevezetésre. A technikai feltételek biztosításához a pályázat benyújtásra került a gesztor önkormányzaton keresztül. A 7 millió Ft támogatást megnyerte Nemesgörzsöny község Önkormányzata. Az ASP bevezetéséhez azonban minden önkormányzattal külön kerül a szerződés megkötésre. Javasolja a tervezet jóváhagyását,és kéri a testület felhatalmazását a szerződés aláírására.

Megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 3 igen szavazattal, ellenszavazat, tartózkodás nélkül a következő határozatot hozta:

**76/2016. (XII.1) önkormányzati határozat**

Nagyacsád Község Önkormányzat Képviselő-testülete úgy döntött, hogy elfogadja a Magyar Államkincstár által megküldött ASP rendszerhez történő csatlakozásról szóló szolgáltatási szerződést, egyben felhatalmazza a polgármestert a szerződés aláírására.

Felelős: polgármester

Határidő: azonnal

Szalóky Nándor polgármester elmondja, hogy megküldésre került a 2017. évi belsőellenőrzési terv. A feladatot a Pápakörnyéki Önkormányzatok Feladatellátó Társulása útján látja el az önkormányzat.

Megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 3 igen szavazattal, ellenszavazat, tartózkodás nélkül a következő határozatot hozta:

**77/2016. (XII.1.) önkormányzati határozat**

Nagyacsád Község Önkormányzat Képviselő-testülete úgy döntött, hogy az önkormányzat 2017. évi belső ellenőrzési tervét az előterjesztésnek megfelelően elfogadja.

Felelős: polgármester, aljegyző

Határidő:folyamatos

Szalóky Nándor polgármester megkérdezi, hogy van-e valakinek kérdése, hozzászólása?

Megállapítja, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2016. december 1-i nyilvános ülést 18 óra 25 perckor berekeszti, és zárt ülés keretében folytatja tovább.

 K.m.f.

**Szalóky Nándor Ivanics Barbara**

 **polgármester jegyző**

**A jegyzőkönyv tartalmáért felel:**

**Novák Edit**

**aljegyző**